Presentes

Presentes (Ĉeestantoj) estas verko de la hispana verkisto Paco Cerdà (2024). En 2025 ĝi ricevis la premiojn El Ojo Crítico kaj Premio Nacional de Narrativa. Redacción (10a de oktobro 2025). «Paco Cerdà, Premio Nacional de Narrativa 2025 por 'Presentes'». RTVE. Konsultita la 10an de oktobro 2025.  RTVE, Prensa. (22a de januaro 2025). «Paco Cerdà, Premio 'El Ojo Crítico' de RNE de Narrativa». RTVE. Konsultita la 19an de septembro 2025. 

La titolo Presentes (Ĉeestantoj) estas referenco al la plifirmiga batalkrio de anoj de la faŝisma partio Falange Española, ĉefa tendaro inter la venkintoj de la Hispana Enlanda Milito. Fakte la verko rakontas historian epizodon okazintan en 1939 en kiu falangistoj solene procesiis portante la kadavron de José Antonio Primo de Rivera, fondinto de la partio kaj ekzekutita dum la milito el Alikanto ĝis El Escorial, kie li estos denove solene entombigita kun la hispanaj reĝoj. Poste li estos translokigita al Valo de la Falintoj. Tiu rakonto kombiniĝas kun epizodoj pri la sekvoj de la milito en diversaj roluloj, ĉu konataj ĉu pli anonimaj. 

Intrigo

La strukturo de la verko disvolviĝas kiel taglibro jene:
 Uverturo, eltombigo de la kadavro de JAPR, kiu estis ekzekutita la 20an de novembro 1936. Starto de la funebra procesio de falanganoj kiuj portos la ĉerkon surŝultre kaj dumnokte (torĉolume) ekde Alicante ĝis nova solena entombigo.
 20 de noviembre. 
 Alicante, km 0. Ceremonio en la alakantaj haveno kaj en la prizono, kie estis JA kun sia frato. Unua priskribo de la noktaj paradoj.
 Eulalio, estas rifuĝinto en franca koncentrejo.
 Capitán Dickson, estis kapitano de la ŝipo Stanbrook, kiu savis centojn da rifuĝintoj el la alakanta haveno en la lastaj momentoj de la respublika malvenko.
 21 de noviembre.
 Villena, km 59. Lokaj omaĝoj al JA. Komento pri la foresto de la ĉefa estro de la insurekcia tendaro dum la tuta milito, ĉar li estis prizonulo en la respublika zono. Citaĵoj de gravaj falangistoj pri la solena parado. 
 Pepe, estas malliberulo en punlaboroj. Li estis mortpafita, ĉar li volis iri pisi.
 Miguelillo, estas Miguel de Molina, fama kantisto kiu estis ĉikanita, torturita kaj pelita al ekzilo, ĉar estis respublikano kaj samseksemulo. Falangistoj estis ĉefaj huliganoj.  
 22 de noviembre.
 Almansa, km 93. Komparo kun simila funebra procesio fare de la reĝino Johana de Kastilio kun la kadavro de ŝia edzo Filipo la Bela tra Kastilio (1506). Memoroj pri la estriĝo kaj estreco de JA.
 Encarna estas aŭtorino de serio de infanlibro pri populara infanino Celia; eĉ la filino de Francisco Franco ŝatas ilin. Tamen Encarna (Elena Fortún) suferas malfacilaĵojn en ekzilo.
 Weddell, estas usona diplomato kiu informas al siaj aŭtoritatoj pri la detruo de nedezirataj libroj fare de la frankisma reĝimo. Li konsilas kontakti kun hispanaj rifuĝintoj por akiri ilin.
 23 de noviembre.
 Albacete, km 167. Ankaŭ italaj faŝistoj portas omaĝaĵojn al la funebro. Rilatoj de JA kun Benito Mussolini.
 Rawicz, estas pola malliberulo, kies edzino memmortiĝis.
 Pilar, estas Pilar de Valderrama, amantino de Antonio Machado, kiu ekkonas pri lia morto eliranta al ekzilo.
 24 de noviembre.
 La Roda, km 204. Kvarpaĝa doktrinaro de JA. 
 La Muchacha (la junulino) ŝajne estis perfortita de soldato, gravediĝis kaj naskis. Li denoncis la soldaton, sed la armejuĝisto dubas ĉu vere okazis la perforto aŭ ŝi gravediĝis de bofrato, kiu kiu ŝi loĝis. 
 Miguel, estas la fama poeto Miguel Hernández, nun prizonulo kiu rilatas letere kun sia edzino, kiu suferas malsaton kaj malfacilaĵon nutri sian bebon.
 25 de noviembre.
 El Provencio, km 244. Partopreno de la kolonelo Moscardó, alia ero de la frankisma mitologio.
 Francisco, estas mortanta karlisma eks-batalanto en la frankisma tendaro.
 Los 47. 47 manieroj referenci murditojn de la frankisma subpremado.  
 26 de noviembre.
 Quintanar de la Orden, km 293. Partopreno de Pilar Primo de Rivera, fratino de JA, kaj nuna gravulino kaj estro de la agado de frankismo por "rekonduki" la virinan moralon.
 Marcelino, estas rifuĝinto en Francio pere de punlaboro.
 Andrés, estas militkripulo de la frnkisma tendaro. Oni helpas ilin, sed ne tiujn de la alia tendaro.
 27 de noviembre.
 Villatobas, km 338. Iu Manzanero fuĝis antaŭ sia ekzekuto. La faŝisto Matías Montero estis murdita en 1934.
 Amelia, estas liberecana malliberulino, kiu naskas kaj esperas fuĝi al Francio.
 Los noctámbulos (la noktuloj), intelektuloj rifuĝintoj en la ambasadejo de Ĉilio, verkas gazeton "Luna".
 28 de noviembre.
 Valdemoro, km 387. En Majorko Georges Bernanos, franca verkisto kiu apogis la frankisman insurekcion, nun verkas kontraŭ troa frankisma subpremado. Poste deklamado fare de poeto. Ceremnio ĉe Aranjuez. Memoroj pri Internaciaj Brigadoj ĉe Jarama kiu estis batalkampo.
 Matilde, respublikana, komunista, nun malliberulino kiu helpas aliajn prizonulinojn per burokrataj demarŝoj.
 Manuel, estis komunista ĵurnalisto, nun malliberulo kaj eble ekzekutota.
 29 de noviembre.
 Madrid, km 417. amafero de JA. Ministroj, falangestroj kaj ĉiuj gravuloj. Ĉefa ceremonia parado.
 joseantonio, estas alia JA, juna eksbatalanto, vundito kaj mortanta.
 Luis, instruisto purigata eĉ se li ne estis maldekstrulo. Senkulpigoj, eĉ fare de lokanoj.
 30 de noviembre.
 El Escorial, km 467. Francisco Franco, liberigis sin de rivaloj en la propra tendaro, inklude de JA. Solena entombigo en El Escorial.
 Topos (talpoj), ses ekzemploj de la nomitaj talpoj, fuĝintoj kiuj kaŝiĝas hejme en ĉerkecaj kaŝejoj. Kelkaj restis tiel jardekoj.
 Ángel, skribas leterojn el prizono petante senkulpigojn, poste sendante adiaŭojn, ĉar li estas ekzekutota.
 Entombigo de JA. Memoro pri la falangista himno.
 Fuentes (Fontoj). 26 paĝoj kiuj pruvas, ke ĉio estas prenita de fidindaj referencoj, do la verko ne estas de fikcio, kion jam avertas la kovrilpaĝo.

Analizo
Ĉar la ĉefa fadeno estas la funebra parado de la falangestro (1939), krom la militepizodoj, oni povas konsideri la verkon kiel speco de historia romano. Tamen la stilo de la rakontisto estas duone eseeca kaj eĉ lirika, imitante kaj foje eĉ kopiante versojn de diversaj hispanaj poetoj. 

Ĉar la ĉefa akso de la verko estas la kombino de la funebra epizodo kun la novelara epizodaro pri aliaj roluloj, oni povas interpreti, ke la verko estas ia satiro de la faŝismaj ceremonioj de la frankisma diktaturo kompare kun la tragediaj rezultoj de la milito en la diversaj roluloj. Tamen la legado de la aksa funebraĵo estas sufiĉe elstariga kaj povas esti interpretata kiel laŭdo al la figuro de la falangestro, la falanganoj mem aŭ la partoprenantoj en la funebraĵo. Fakte estas neniu aludo al riproĉebla agado de falangistoj dum kaj tuj post la milito. Persekutitoj ŝajne estas subpremitaj de abstrakta reĝimo, ne de la personaj falangistoj.

Bibliografio
 "Presentes", Paco Cerdà, Alfaguara, Barcelono, 2024. ISBN 978-84-204-7910-1
Referencoj

Eksteraj ligiloj
 Recenzo en Lecturalia
 en Jutubo
 Ferrán Bono, ‘Presentes’, el viaje de Paco Cerdà a la cultura de la muerte y la mitificación del falangista José Antonio en El Pais, 12 SEPT 2024

Kategorio:Historiaj romanoj
Kategorio:Hispanlingvaj romanoj
Kategorio:Verkoj pri la Hispana Enlanda Milito
Kategorio:Taglibroj